Kui väljas lõõskab päike, pakub pudelmaja mõnusat jahedust. Suuremaid elamusi saab aga talvel. «Kujutage ette talveõhtut, kui tuli põleb pudelimajas, tekib omapärane jõulupuu-efekt.» Hans Arb räägib pudelimajast heldimusega nagu omast lapsest. «Lapse» valvamiseks on ta ehitanud puhkemaja teisele korrusele peeglisüsteemi, et valdustel oleks pilk peal.  «Hiljuti nägin, kuidas üks daam soris minu pudelite kallal ja ühe neist kotti pani.» Omanikul õnnestus pikanäpuproua vahele võtta.